ECL แนวโน้มกำไรไตรมาส 4/60 โตเด่น ปี 61 โตต่อเนื่องแนะซื้อเป้า 4.10 บ.
ECL แนวโน้มกำไรไตรมาส 4/60 โตเด่น ปี 61 โตต่อเนื่องแนะซื้อเป้า 4.10 บ.
17 ม.ค. 2561

บล.เคจีไอ ระบุในบทวิเคราะห์วันนี้(17ม.ค.) ว่า บริษัท ตะวันออกพาณิชย์ลีสซิ่ง จำกัด (มหาชน) หรือ ECL (เป้าพื้นฐาน 4.1 บาท) 1) ประเมินแนวโน้มกำไรไตรมาส 4/60 ยังเติบโตเด่น เทียบช่วงเดียวกันของปีก่อน แต่อาจทรงตัวเทียบไตรมาสก่อนหน้า เนื่องจากคาดมีรายจ่ายโบนัสพนักงานในไตรมาส 4/60  เบื้องต้นคาดกำไรไตรมาส 4/60 ในกรอบ 30 – 35 ล้านบาท
2) แนวโน้มกำไรปี 2561 คาดโตเด่น +46% เทียบช่วงเดียวกันของปีก่อน เป็น 200 ล้านบาท จากสินเชื่อรถมือสองที่โตเด่นในปีที่ผ่านมา และยังมีแนวโน้มโตต่อเนื่องในปีนี้จากเศรษฐกิจที่เติบโต + รับอานิสงส์โครงการ EEC (มีฐานธุรกิจใน กทม และ ภาคตะวันออก)
3) PE ปี 2561 = 20 เท่า ไม่แพงเทียบอัตราการเติบโตของกำไร และกลุ่มฯที่ PE เฉลี่ย +30 เท่า 4) ประเมินราคาหุ้นฟื้นตัว มีโอกาสทดสอบแนวต้านเทรนไลน์ 4.0 บาท แนะนำ “เก็งกำไร” (Stop loss 3.54 บาท) … คาดเตรียมออกหุ้นกู้เพื่อล๊อกต้นทุนดอกเบี้ยภายนครึ่งแรกปี 61 ก่อนที่ดอกเบี้ยนโยบายของไทยจะปรับขึ้นในครึ่งหลังปี 61